વિશ્વભરની સેલિબ્રિટીઓને એક મીઠી ફરિયાદ ફોટોગ્રાફરોની રહેતી હોય છે. તેઓ જ્યાં પણ જાય ત્યાં તેમની છૂપી રીતે તસવીરો પાડવામાં આવે અને પછી મીડિયામાં ફરતી થઈ જાય. એનાથી બચવા માટે હવે સૈફ સિદ્દિકીની નામની નેધરલેન્ડસની ફેશન-ડિઝાઈનર એક અનોખો સ્કાર્ફ તૈયાર કર્યો છે. પહેલી નજરે રેગ્યુલર જ લાગતા આ સ્કાર્ફની ખૂબી એ છે કે એને પહેર્યા બાદ જ્યારે કોઈ તે વ્યક્તિનો ફોટો પાડે છે ત્યારે એ ફોટોમાં તે વ્યક્તિનો ચહેરો દેખાતો જ નથી. એને બદલે તેમને વ્યક્તિના ચહેરાની જગ્યાએ કાળુંધબ્બ અંધારું જ દેખાય છે. ઈશુ નામનો આ સ્કાર્ફ બનાવવાની પ્રેરણા સૈફને સાઈકલના રિફ્લેટર જોઈને મળી હતી. આ સ્કાર્ફની કિંમત ૧૮,૦૦૦ રૂપિયાથી લઈને ૩૨,૦૦૦ રૂપિયા જેટલી રાખવામાં આવી છે.